নাগরিক সুরক্ষায় নয়া আধার অ্যাপ, মুখের আইডি স্ক্যান করালেই আপডেট

ওয়েবডেস্ক: দেশের সঙ্গে সঙ্গে প্রয়োজন নাগরিক জীবনের (Civil Life)  সুরক্ষার (Protection) । তাই এবার আধার আপডেটকরণ প্রক্রিয়াকে (Aadhaar updating process) সহজ অথচ নিরাপত্তার ঘেরাটোপে বেঁধে দিল কেন্দ্র সরকার। এবার থেকে আধার আপডেট (Adhar Update0 করার জন্য হার্ড কপি/ সফট কপির প্রয়োজন নেই, মুখের আইডি স্ক্যান (Face ID scan) করানোর সঙ্গে সঙ্গেই আপনার আপডেট হয়ে যাবে। এমনটাই জানিয়েছেন কেন্দ্রীয় রেলমন্ত্রী অশ্বিনী বৈষ্ণব (Union Railway Minister Ashwini Vaishnav)।

মঙ্গলবার এই আধার অ্যাপ চালু করা হয়েছে। অতি সহজেই, নিরাপদে নাগরিক সমাজ আধার আপডেট করতে পারবে। এই নয়া অ্যাপে QR কোড এবং রিয়েল-টাইম ফেস আইডি সাহায্য়ে দ্রুত সনাক্তকরণের সুবিধা রয়েছে । অ্যাপটি ইউনিক আইডেন্টিফিকেশন অথরিটি অফ ইন্ডিয়া (UIDAI)-র সাহায্যে তৈরি করা হয়েছে। শীঘ্রই সারাদেশে উপলব্ধ হবে।

New Aadhaar App
Face ID authentication via mobile app

No physical card
No photocopies

?Features? pic.twitter.com/xc6cr6grL0

— Ashwini Vaishnaw (@AshwiniVaishnaw) April 8, 2025

এই সময়ে যেকোনও জায়গাতে যেমন হোটেল, অফিস, কলেজ সব জায়গাতেই আধারের হার্ড বা সফট কপি চাওয়া হয়। কিন্তু এখন থেকে সেই সমস্ত ঝক্কি আর পোহাতে হবে না।

আরও পড়ুন: এখনও সরকারি বাসভবন মেলেনি রেখার, নয়া বাংলো পেলেন অতিশী

UIDAI আধার কার্ডে স্মার্ট ফেস অথেনটিকেশন ফিচার যুক্ত করেছে। আপনার স্মার্টফোনের সাহায্যে কেবল আপনার মুখ স্ক্যান করেই হয়ে যাবে সব কাজ। বেরিয়ে আসবে ‘আধার ডিটেইলস’। যা একজন ব্যক্তিকে আরও নিরাপত্তা ও সুরক্ষা দেবে।

অশ্বিনী বৈষ্ণবের মতে, এর ফলে আধার যাচাইকরণের প্রক্রিয়া সহজ হবে।

অ্যাপটি কিভাবে কাজ করবে-

QR কোড স্ক্যান: যেখানে পরিচয়পত্র প্রয়োজন সেখানে একটি QR কোড থাকবে

ফেস স্ক্যান: স্ক্যান করার পর, অ্যাপ ক্যামেরাটি খুলবে, আপনার সেলফি নেবে

UIDAI ডেটা দিয়ে সেটি যাচাই করবে

প্রয়োজনীয় তথ্য শেয়ার: শুধুমাত্র যাচাইকরণের জন্য প্রয়োজনীয় তথ্য শেয়ার করা হবে।

নয়া আধার অ্যাপ ব্যবহারের সুবিধা

ব্যক্তিগত তথ্যের নিরাপত্তা নিশ্চিত। ১০০ শতাংশ নিরাপদ।

কোনও হার্ড কপির প্রয়োজন নেই

কোনও জাল নথি তৈরি হবে না

ফেস স্ক্যানিং প্রতারণা আটকাবে

সাইবার জালিয়াতির বিরুদ্ধেও সুরক্ষা দেবে ও ব্যক্তিগত সমস্ত তথ্য নিরাপদ ও সুরক্ষিত থাকবে

উল্লেখ্য, নয়া এই আধার অ্যাপটি আপাতত গুগল প্লে স্টোরে (Google Play Store) পাওয়া যাচ্ছে না। সর্বদা ইউনিক আইডেন্টিফিকেশন অথরিটি অফ ইন্ডিয়া (UIDAI) এর সোর্স থেকে অ্যাপটি ডাউনলোড করতে হবে। অন্য কোনও আইডি থেকে যদি এই অ্যাপ ডাউনলোড করার আবেদন আসে, তাহলে সাবধান থাকতে হবে।