শিশুদের আধার বায়েমেট্রিক আপডেটে চার্জ আর লাগবে না!

ওয়েব ডেস্ক : সবার জন্য বায়োমেট্রিক আপডেট বাধ্যতামূলক করা হয়েছে ইউনিক আইডেন্টিফিকেশন অথরিটি অব ইন্ডিয়ার (UIDAI) তরফে। ৭ থেকে ১৫ বছরের শিশুদের জন্যও রয়েছে একই নিয়ম। তবে শিশুদের (Childrens) ক্ষেত্রে বায়োমেট্রিক আপডেটের জন্য একটি চার্জ ধার্য করা হয়েছিল আধার (Aadhaar) কর্তৃপক্ষের তরফে। তবে এবার সেই চার্জ মুকুব করে দেওয়া হল কেন্দ্রের তরফে।

জানা যাচ্ছে, প্রথম ও দ্বিতীয়বার আধার কার্ডের (Aadhaar Card) ক্ষেত্রে কোনও ধরণের চার্জ লাগবে না। এতদিন ১২৫ টাকা চার্জ ছিল আধার শিশুদের আপডেটের ক্ষেত্রে। ৫ থেকে ৭ ও ১৫ থেকে ১৭ বছর বয়সীদের এই অর্থ দিতে হত। তবে ইউনিক আইডেন্টিফিকেশন অথরিটি অব ইন্ডিয়ার তরফে জানানো হয়েছে, ৭ থেকে ১৫ বছর বয়সীদের ক্ষেত্রে আধার বায়োমেট্রিক আপডেটের জন্য আরও কোনও ধরণের টাকা লাগবে না।

আরও খবর : নির্যাতিতাকে ফের নির্যাতন পুলিশের! যোগী সরকারকে ধুয়ে দিল তৃণমূল

প্রসঙ্গত, শিশুদের ক্ষেত্রে প্রথমবার বায়োমেট্রিক আপডেট (Biometric Update) করতে হয় ৫ বছর বয়সে। পরের বার তা করতে হবে ১৫ বছর বয়সে। ইউনিক আইডেন্টিফিকেশন অথরিটি অব ইন্ডিয়ার তরফে ঘোষণা করা হয়েছে, গত ১ অক্টোবর ২০২৫ থেকে ৩০ সেপ্টেম্বর ২০২৬-এর মধ্যে বিনামূল্যে শিশুদের আধারকার্ড আপডেট করা যাবে।

কীভাবে করা যাবে এই বায়োমেট্রিক আপডেট? প্রথমে যেতে হবে নিটতম আধার এনরোলমেন্ট সেন্টারে। সেখানে নতুন করে ফিঙ্গার প্রিন্ট, আইরিস স্ক্যান ও ফটোগ্রাফ তোলা হবে। সেক্ষেত্রে প্রয়োজনীয় বেশ কিছু নথির দরকার পড়বে। সঙ্গে দরকার পড়বে নিজেদের অভিভাবকেরও আধারের নথি।

দেখুন অন্য খবর :