আধার কার্ড জন্ম তারিখের প্রমাণপত্র নয়! বিরাট মন্তব্য হাইকোর্টের

ওয়েব ডেস্ক: আধার কার্ড (Adhaar Card) ও ভোটার কার্ড (Voter Card) কারও জন্মতারিখের চূড়ান্ত প্রমাণপত্র (DOB Proof) হিসেবে গণ্য করা যায় না বলে জানিয়ে দিল মধ্যপ্রদেশ হাইকোর্ট (Madhya Pradesh High Court)। আদালতের পর্যবেক্ষণ, এই নথিগুলি মূলত পরিচয়পত্র হিসেবে ব্যবহৃত হয়। সেই কারণে এই দুই নথিকে বয়স বা জন্মতারিখের ‘স্ট্যাটিউটরি প্রুফ’ হিসেবে গণ্য করা যায় না। একটি মামলার রায়ে বিচারপতি জয় কুমার পিল্লাইয়ের বেঞ্চ এই মন্তব্য করে।

এই মামলায় মধ্যপ্রদেশের ধর জেলার একটি আঙনওয়াড়ি সংক্রান্ত মামলায় সরকারি নির্দেশ বাতিল করেন। মামলাটি ছিল প্রমিলা নামে এক আঙনওয়াড়ি সহায়িকার নিয়োগ ঘিরে। নিয়মিত নিয়োগ প্রক্রিয়ার মাধ্যমে তাঁকে জামিল কেন্দ্রের আঙনওয়াড়ি সহায়িকা হিসেবে নিযুক্ত করা হয়েছিল, তাঁর পূর্বসূরি হিরলিবাই অবসর নেওয়ার পরেই এই নিয়োগ হয়।

আরও পড়ুন: ভিসা ছাড়া কতগুলি দেশে যেতে পারবেন ভারতীয়রা? দেখুন বড় খবর

কিন্তু অবসরের প্রায় দু’বছর পরে হিরলিবাই প্রশাসনের কাছে আবেদন করে দাবি করেন, তাঁর জন্মতারিখ ভুলভাবে নথিভুক্ত হয়েছিল। সেই ভিত্তিতে কর্তৃপক্ষ প্রমিলার নিয়োগ বাতিল করে হিরলিবাইকে পুনর্বহাল করে। এই সরকারি নির্দেশের বিরুদ্ধেই হাইকোর্টের দ্বারস্থ হন প্রমিলা।

হাইকোর্ট পুনর্বহালের সেই নির্দেশ বাতিল করে জানায়, কোনও কর্মচারী যদি চাকরির সময় নথিভুক্ত জন্মতারিখ মেনে নিয়ে তা চূড়ান্ত করে দেন, সেক্ষেত্রে অবসরের পরে সেই তথ্য চ্যালেঞ্জ করার অধিকার তাঁর নেই। আদালতের মতে, এ ক্ষেত্রে ‘ডিলে অ্যান্ড ল্যাচেস’-এর নীতি সম্পূর্ণ উপেক্ষা করা হয়েছে, যা পরিষেবা সংক্রান্ত আইনের এক মারাত্মক ত্রুটি।

দেখুন আরও খবর:

The post আধার কার্ড জন্ম তারিখের প্রমাণপত্র নয়! বিরাট মন্তব্য হাইকোর্টের first appeared on KolkataTV.

The post আধার কার্ড জন্ম তারিখের প্রমাণপত্র নয়! বিরাট মন্তব্য হাইকোর্টের appeared first on KolkataTV.