ছোটদের আধারকার্ডের বায়োমেট্রিক আপডেট করতে নির্দেশ UIDAI-এর!

ওয়েব ডেস্ক : ছোটদের আধার কার্ডের বায়োমেট্রিক আপডেটের জন্য গাইডলাইন প্রকাশ করল দ্য ইউনিক আইডেন্টিফিকেশন অথোরিটি অফ ইন্ডিয়া (UIDAI)। এ নিয়ে দেশের বিভিন্ন রাজ্য ও কেন্দ্র শাসিত অঞ্চলে চিঠি পাঠানো হয়েছে বলে খবর।

দ্য ইউনিক আইডেন্টিফিকেশন অথোরিটি অফ ইন্ডিয়া-র তরফে বলা হয়েছে, দ্রুত ম্যান্ডেটরি বায়োমেট্রিক আপডেট (Biometric Update) প্রক্রিয়া সম্পন্ন করতে হবে। এর জন্য বিভিন্ন স্কুলে ক্যাম্প করে তা করার নির্দেশ দিয়েছেন UIDAI-এর প্রধান ভুবনেশ কুমার। জানা যাচ্ছে, বিভিন্ন রাজ্যের শিক্ষা দফতরের সঙ্গে কাজ করবে UIDAI।

আরও খবর : উচ্চপদস্থ আধিকারিক পরিচয় দিয়ে কোটি কোটি টাকার প্রতারণা!

প্রসঙ্গত, ৫ বছর ও ১৫ বছর বয়সীদের জন্য আধার বায়োমেট্রিক আপডেট (Biometric Update) বাধ্যতামূলক। ভবিষ্যতে যাতে ব্যবহার করা যায় তাই এই বায়োমেট্রিক আপডেট করার নির্দেশ দেওয়া হয়েছে। কারণ ছোটদের বয়সের কারণে বায়োমেট্রিক তথ্যে পরিবর্তন আসে। সেই কারণেই ১৫ বছর বয়সে তা আপডেট করতে বলা হয়। জানা যাচ্ছে, গোটা দেশে ১৭ কোটি ম্যান্ডেটরি বায়োমেট্রিক আপডেটের কাজ বাকি রয়েছে। তা দ্রুত শেষ করার কথা বলা হয়েছে UIDAI-এর তরফে।

UIDAI তরফে জানানো হয়েছে, ১৫ বছর বয়সে আধারকার্ড আপডেট না করা বিভিন্ন ক্ষেত্রে সমস্যায় পড়তে পারেন পড়ুয়ারা। কারণ বিভিন্ন প্রতিযোগিতামূলক পরীক্ষার ক্ষেত্রে বর্তমানে আধারকার্ডের দরকার পড়ে। ফলে এই আপডেট না থাকলে সমস্যায় পড়তে পারেন পড়ুয়ারা।

দেখুন অন্য খবর :