এক ধাক্কায় ২ কোটি আধার নম্বর বাতিল করল UIDAI, তালিকায় আপনারটা নেই তো?

ওয়েব ডেস্ক: দেশজুড়ে বহু ‘অস্তিত্বহীন’ মানুষের নামে সক্রিয় আধার (Aadhaar Card ) নম্বর। ফলে সরকারি পরিষেবা থেকে শুরু করে বিভিন্ন প্রশাসনিক প্রক্রিয়ায় একাধিক সমস্যা তৈরি হচ্ছিল। সেই জট কাটাতে বড়সড় পদক্ষেপ করল UIDAI। একধাক্কায় ২ কোটিরও বেশি আধার নম্বর বাতিল করে দেওয়া হয়েছে। বুধবার কেন্দ্রীয় সরকারের তরফে জানানো হয়েছে, সরকারের রেকর্ডে স্বচ্ছতা আনা ও অপব্যবহার রোধের লক্ষ্যে এই সিদ্ধান্ত নেওয়া হয়েছে।

কারা বাতিলের তালিকায়?

UIDAI জানিয়েছে, যে আধার নম্বরগুলি নিষ্ক্রিয় করা হয়েছে, তার সবকটিই মৃত ব্যক্তিদের। কোনও জীবিত নাগরিকের আধার বাতিল হয়নি।

• কেন্দ্রের রেজিস্ট্রার জেনারেল
• রাজ্য সরকার
• বিভিন্ন কেন্দ্রীয় মন্ত্রক

এই তিন উৎস থেকে প্রাপ্ত মৃত নাগরিকদের তালিকা মিলিয়ে চিহ্নিত করা হয়েছে নিষ্ক্রিয় আধারগুলি। সেই তালিকার ভিত্তিতেই একযোগে ২ কোটির বেশি আধার বাতিল করার নির্দেশ দেওয়া হয়।

আরও পড়ুন: মিরাট ‘নীল ড্রাম’ কাণ্ডে জন্ম নিল রাধা, DNA পরীক্ষার দাবি

একাধিক সরকারি পরিষেবা, নথির কাজ এবং সাবসিডি আধারের মাধ্যমে পাওয়া যায়। ফলে কোনও মৃত ব্যক্তির আধার সক্রিয় থাকলে সেটি দুর্ব্যবহার বা জালিয়াতির কাজে ব্যবহৃত হওয়ার আশঙ্কা থাকে। তাই সাধারণ মানুষের কাছে অনুরোধ myAadhaar অ্যাপ ব্যবহার করে পরিবারের মৃত সদস্যদের তথ্য UIDAI-কে জানাতে হবে, যাতে রেকর্ড আপডেট করা যায়।

UIDAI-এর একটি আরটিআই জবাবে জানা গিয়েছে, ২০১১ সালের পর গত ১১ বছরে মাত্র ১.১৫ কোটি আধার নিষ্ক্রিয় করা হয়েছিল। এবার এক ধাক্কায় বাতিলের সংখ্যা পৌঁছল প্রায় ২ কোটিতে। তবুও এখনও বহু মৃত ব্যক্তির আধার সক্রিয়, যা প্রশাসনের উদ্বেগ বাড়াচ্ছে।

আধার সক্রিয় মানেই নাগরিকত্ব নয়

এখনও আধারকে নাগরিকত্বের প্রমাণপত্র হিসাবে মানা না হলেও, প্রায় সব সরকারি পরিষেবা আধার-নির্ভর হওয়ায় রেকর্ড আপডেট থাকা অত্যন্ত জরুরি। মৃতদের আধার সক্রিয় থাকা মানে শুধু তথ্যগত বিভ্রাট নয়, সম্ভাব্য আর্থিক প্রতারণার পথও বড় হয়ে ওঠা।

দেখুন আরও খবর :